Imat Suumanist  Sündinud 1964.  Silvia Jõgeveri õpilane, lisa õppinud TÜs maaliosakonnas.  Õpetanud Tartu Kõrgemas Kunstikoolis.  Huvitunud malest,  mudellennundusest, bridžist, astronoomiast.  Keskkoolis tahtis saada astronoomiks, emapoolne vanavanaisa oli esimene eestlasest Tartu tähetorni direktor, matemaatikaprofessor.  Mängib klaverit; kui klahvistikku kodus pole, tunneb end halvasti. Praeguseks on enamik hobisid läbi põetud, selle asemel on ehitus maal. «Enne meheks ikka ei saa, kui pole isiklikku mootorsaagi ega segumasinat,» ütleb ta.  Selle kümnendi näitustest on talle endale meeldinud Tartus Tigutornis Kursi koolkonna oma,  kultuuri armastavas Narvas, ka Viljandis Paul Kondase muuseumis toimunu.    Imat Suumani lähedased  Isa oli kunstnik ja luuletaja Aleksander Suuman, ema Bibi-Mai Suuman luuletab samuti.  Vennad muusik Andrus Rootsmäe (InBoil), maalija Aapo Pukk, teatrimees Toomas Suuman.  Imati naine on keraamik Kersti Raidma-Suuman, poeg Paul Suuman esimesest abielust. Koera nimi on Voldemar Kelluke.